ভাবানুবাদ: কুশল ০১৯১৮১১০০৯৯ www.facebook.com/dhup.chaya.161 Our group on facebook: Bangla Subtitle
পৃথিবীর সবচাইতে নির্জন অঞ্চল, খোলা সাগর।
যা আমাদের গ্রহের অর্ধেকের বেশি পরিমাণ জায়গা দখল করে আছে।
এখানে খাদ্যে পরিণত হওয়া থেকে লুকিয়ে বাঁচার কোন উপায় নেই।
এ সমুদ্র অঞ্চলকে মরুঅঞ্চলের সাথে তুলনা করা যায়।
আর এই এলাকা দাপিয়ে বেড়ায় স্পিনার ডলফিনরা।
তারা দলবদ্ধ ভাবে থাকে...
যা প্রায় ৫ হাজারের একটা শক্তিশালী ঝাঁক।
এই সংখ্যাগরিষ্ঠতা খাদ্য খোঁজার সম্ভবনাকেও বহুগুনে বাড়িয়ে তোলে।
তাদের মত যারা এখানকার বাসিন্দা, টিকে থাকার জন্য
এই নীলাচলে তাদের দলটাকেও বিশাল আকারে গড়তে হয়।
এই নির্জন সাগর প্রাণে উচ্ছাসিত হবার মুহূর্তগুলো খুব দুর্লভ।
কোস্টারিকার প্রশান্ত এলাকার কিছু দূরের, ল্যান্টারন ফিস
আকারে নিশ্চিতভাবেই খুব একটা বড় নয়,
কিন্তু আকারের ঘাটতি তারা পুষিয়ে দেয় তাদের সংখ্যায়।
পৃথিবীর যে কোন স্থানের অন্যতম সংখ্যাগরিষ্ঠ মাছ এরা।
সাধারণত রাতের বেলা তারা উপরিতলে আসে,
তাও প্লাঙ্কটন খাবার জন্য,
কিন্তু এই বিশাল ঝাঁকটা দিনের বেলাতেই ভেসে উঠছে,
খুব সম্ভবত ডিম ছাড়ার জন্য।
ডলফিনদের জন্য এটা দারুন সৌভাগ্যের ব্যাপার।
তারা প্রতিধ্বনি প্রক্ষেপনের মাধ্যমে ঝাঁকটার অবস্থান সনাক্ত করে ফেলেছে।
কিন্তু ঝাঁকটা পেতে, তাদের খুব দ্রুত আসতে হবে।
অবশ্য এখানে শিকারী বলতে তারা একা না।
হলুদ ডানার টুনাও ঝাঁকটার খবর পেয়ে গেছে।
আর তাদের পিছনেই আছে মবুলা রে, দুই মিটারের বিস্তৃত ডানার প্রাণী।
এখন সাগরের অন্যতম দ্রুতগামী সেইলফিসও
অংশ নিয়েছে এই প্রতিযোগিতায়।
ল্যান্টারন মাছের যে কোন সময় সাগরের গভীরে তলিয়ে যেতে পারে।
কিন্তু ডলফিনরা এখন, এখানে এসে গিয়েছে।
ঝাঁকটিকে উপরে রাখতে, আর অধিকসংখ্যাক মাছকে এক জায়গায় কোণঠাসা করে রাখতে,
তারা ঝাঁকের নিচ দিয়ে সাঁতরে আসে।
এখন সাগর ফুঁসে উঠতে শুরু করেছে।
এই ঝাঁকেই, ঘন্টায় ৪০মাইল বেগে টুনা মাছগুলো আক্রমন করে।
ধীরগতি সম্পন্ন রে গুলো আসে সবার শেষে।
তারা প্রকান্ড মুখ গহ্বরের মাধ্যমে,
শ'য়ের উপরে ল্যান্টারন গ্রাস করে নেয়।
ঝাঁকটি এখন বিস্তৃত ভাবে বিচ্ছিন্ন হয়ে গিয়েছে,
আর বেঁচে যাওয়া মাছগুলোকে শিকার করে নেয় সেইলফিস।
মাত্র ১৫ মিনিটের ব্যবধানে,
কিছু রূপালী উচ্ছিষ্ট টুকরো ছাড়া আর কিছুই দেখা যায় না।
কিন্তু এখানে এইরকম বিশাল ভোজ উৎসব, আসলেই অনেকটা বিরল ঘটনা।
ডলফিনরা যতক্ষন বিশাল ভোজে বিভোর
অন্যরা তখন আরো কঠিন পর্যায়ে ছুটে চলেছে
খাদ্যের আশাতে এই নির্জন সাগরে।
ঘুমন্ত একটা দৈত্যই বলা চলে...
একটা স্পার্ম হোয়েল।
পরিবারটি খাবার উপলক্ষে জিরিয়ে নিচ্ছে।
কে জানে, বিশ্বের সবচাইতে বিশাল মস্তিষ্কের অধিকারী এই প্রাণী
কী স্বপ্ন বুনছে এখন!
এদের একটার একটা ছানাও আছে।
তার বয়স সবে দুই সপ্তাহ, কিন্তু এখনো সে মায়ের দুধের উপর নির্ভরশীল।
বাচ্চাটা ক্ষুধার্ত।
সে তার মায়ের সাথে একধরনের শব্দ উৎপন্ন করে যোগাযোগ করে।
কিন্তু মা এখন তন্দ্রাচ্ছন্ন।
বাচ্চটা এখনো মায়ের দুধের উপর নির্ভরশীল, এ অভ্যাস সে ছাড়তে পারেনি,
কিছুটা ধৈর্য্য ধরতে হবে।
ঘুম শেষে চাঙ্গা হয়ে এবার সামনে এগুবার পালা।
স্পার্ম তিমিরা শিকার উপরে ভেসে উঠার অপেক্ষায় থাকে না।
তারা শিকারের খোঁজে জলের গভীরে ডুব দেয়।
এরা টানা লম্বা লম্বা শ্বাস নেয়...
রক্তে প্রয়োজনীয় অক্সিজেন প্রবাহের জন্য।
তারপর গভীর জলে ডুব দেয়।
স্কুইড এর খোঁজে এই পুরো পরিবার গভীর জলে নামে।
মা তার শেষ সহ্যসীমা পর্যন্ত নীচে নামতে থাকবে,
কিন্তু শাবকের জন্য এখুনি তা রীতিমত দূরহ হয়ে দাঁড়িয়েছে।
সে যতটা পারছে তার মায়ের কাছাকাছি থেকে...
ক্রমাগত মায়ের গা ঘেষে নিজের অবস্থান নিশ্চিত করছে।
কিন্তু ৩০০ মিটার নিচে,
শাবকটি মনে হচ্ছে আর শ্বাস ধরে রাখতে পারছে না।
জন্মের প্রথম বছরে শাবকদের একরকম জোর করেই শিকার করতে বাধ্য করা হয়।
বয়স্করা তাদের ডুব জারি রাখে।
মা তিমিটা এখন ভিন্নভাবে
আরো ঘনঘন আর উচ্চস্বরে শব্দ উৎপন্ন করছে।
সে এখন এক ঝাঁক স্কুইড শিকারের জন্য সোনার ব্যবহার করছে।
৮০০ মিটার গভীরে এই শব্দ আরো জোরদার হলো।
তারপর একরাশ নীরবতা।
সে তার কাজ হাসিল করে নিয়েছে।
উপরিতলে একটি শাবককে অনেকক্ষন অপেক্ষার প্রহর গুনতে হতে পারে।
প্রায় ঘন্টাখানেক পরে মা গভীর জল থেকে ফিরে আসে।
তার উদর এখন স্কুইডে পরিপূর্ণ।
অবশেষে, এই ক্ষুধার্ত শাবকের ভাগ্যে হয়তো দুধ জুটবে।
যে কোন স্তন্যপায়ীদের মধ্যে এরাই সবচেয়ে বেশি দুধ উৎপন্ন করে,
তাই শাবকটিরও দুধের কোন অভাব পরে না।
গভীর জলে ডুব দেয়া শিখতে একটা শাবকের প্রায় ছয় বছর লেগে যায়
আর সে তখন নিজেই নিজের খাবার খুঁজে নিতে পারে।
বিশাল নীল অঞ্চলের শূন্যতা শিকারীদের জীবনকে আরো কঠিন করে তোলে।
কিন্তু যারা শিকার হয়, এই একই শূন্যতা তুলনামূলক ভাবে তাদের জীবনকে নিরাপত্তা দান করে।
অল্প কদিনের ভিতর জন্ম নেয়া একটা শিশু কচ্ছপ, জনাকীর্ণ এলাকাটা ত্যাগ করেছে সে,
এই বিপদজনক উপকূল ছেড়ে সে খোলা সমুদ্রের পথে যাত্রা করছে।
অতি সম্প্রতি আমরা সেই রহস্য উদ্ধার করতে সক্ষম হয়েছি
যে, শিশু কচ্ছপরা জন্মের প্ৰথম বছরটা কোথায় গায়েব হয়ে যায়।
এজন্য তারা প্লাঙ্কটনে তাদের ছোট উদরখানা পূর্ন করে নেয়।
কিন্তু শীঘ্রই তাদের আরো উপযোগী কিছুর দরকার হবে।
প্রত্যেক সাগরেই, উপকূলের কিছুদূরে, মাইলের পর মাইল...
সেখানেই নবীণ পরিত্যাক্তদের এক আলাদা সমাজ।
যা 'ই ভেসে আসুক না কেন, সবই তাদের আকৃষ্ট করে।
একটা গাছের গুঁড়ি।
সম্ভবত বেশ ক বছর ধরেই এটা সাগরে ভাসছে,
আর ইতিমধ্যে এটি একটা সম্প্রদায়ের কেন্দ্র হয়ে দাঁড়িয়েছে।
নবীণ পটকা মাছেরা একই কারণে এখানে জড়ো হয়েছে।
এই ভাসমান গুড়িটা একরকম আশ্রয়স্থল
যেটার খোঁজে ছিল এই কচ্ছপটি।
এখানে খাবার জন্য শুধু সামুদ্রিক শৈবালই নয়, সাথে অনেক অনুচরও আছে।
কিন্তু নিজেকে আড়াল করে রাখাটাও গুরুত্বপূর্ণ।
এখানে একটা নবীণ সিল্কি হাঙ্গরও রয়েছে।
সে সবে শিখছে, কিসের স্বাদ বেশি,
আর কিসের স্বাদ নেই।
আমরা এখন জানি, অনেক নবীণ কচ্ছপরা প্রাপ্তবয়স্ক হবার আগে বেশ ক বছর
এরকম জায়গাতেই আশ্রয় নেয়।
এমনকি তার জন্য বড় সাগরগুলোর প্রবল স্রোতের মুখে পড়তে হলেও।
সূর্য্য এই গভীর নীল অঞ্চলে প্রবল উত্তাপ ছড়ায়
যাতে উপরিতলের জল বাষ্পীভূত হতে পারে।
বাষ্প বাড়তে বাড়তে তা মেঘে ঘনীভূত হয়।
খুব দ্রুত এরা বিশালাকায় দৈত্যাকার রূপ নেয়।
যা প্রায়ই ১০০০ মাইল জুড়ে প্রবল ঝড়ের সূত্রপাত করে।
খোলা সমুদ্রের উপর দিয়ে বয়ে চলা হারিকেন এর প্রচন্ড শক্তিশালী বাতাস,
এমন সব ঢেউ উৎপন্ন করে যার একেকটা ৩০ মিটার পর্যন্ত উঁচু হয়।
Out here, ships have been known to sink without trace.
প্রতি বছর ১৩০ মিলিয়ন কন্টেইনারবাহী জাহাজ সমুদ্র দিয়ে আসা যাওয়া করে।
আর গড়ে তার মধ্যে চারটা জাহাজ প্রতিদিন সমুদ্রে সলিল সমাধি লাভ করে।
১৯৯২ সালে এমনি কিছু জাহাজ ডুবে গিয়েছিল
যেগুলো গোসলের খেলনাতে বোঝাই ছিল...
তাদের মধ্যে ছিল, ঠিক এরকম ৭০০০টি প্লাস্টিক হাঁসের পুতুল।
আলাস্কার ১০০০ মাইল দূর থেকে তাদের যাত্রা শুরু হয়েছিল।
এদের কিছু প্রশান্ত মহাসাগর পর হয়ে পৌঁছে গিয়েছিল অস্ট্রেলিয়াতে।
অন্যগুলো বয়ে গিয়েছিল উত্তরে
আর ঠাঁই নিয়েছিল, রাশিয়া আর আলাস্কার মধ্যবর্তী উপকূলে।
এমনকি উত্তর মেরুতেও এদের খোঁজ পাওয়া গেছে।
একটা পুতুল ১৫ বছর ধরে সমুদ্র ভ্রমন করে
তিনটি মহাসাগর অতিক্রম করে,
অবশেষে স্কটল্যান্ডের পশ্চিম তীরে এসে থেমেছিল।
তাদের এই ভ্রমনপথ স্পষ্ট ভাবেই চিত্রায়ন করে সমুদ্র স্রোতের নিবিড় বিন্যাস...
কিভাবে সকল সাগরগুলোকে একটা বিশাল সঁচরণশীল সিস্টেমে যুক্ত করে।
এই বিশাল নীল অঞ্চলের অনেক প্রাণীই এই সকল স্রোতের উপর নির্ভরশীল
যা তাদেরকে খাদ্যাঞ্চলের দিকে বাহিত করে।
ব্লু শার্ক।
সে তার ডানার আকারের পাখনা দিয়ে,
স্রোতের মাধ্যমেই বছরে ৫০০০ মাইলের উপরে পরিভ্রমন করে।
এটি সম্ভবত দুই মাস ধরে কিছুই খায়নি।
তবে এই স্রোত অনেক দূর থেকে ভেসে আসা চর্বির আশাপ্রদ খবর নিয়ে আসতে পারে,
আর তাকে নিয়ে যেতে পারে তার পরবর্তী খাবারের কাছে।
একদিনের যাত্রা শেষে, খবরের গন্ধ আরো তীব্রতর হলো।
জাহাজের ধাক্কায় মরে যাওয়া এক তিমি।
এটা দারুন এক ভোজ আয়োজন হতে পারে,
কিন্তু ব্লু শার্ক'কে খানিকটা সতর্কও হতে হবে।
বিশালাকায় হোয়াইট শার্ক...
একটা ব্লু শার্ক থেকে ১০ গুন বড়...
তিমির মৃতদেহে যারা সর্বোচ্চ অধিকার খাটায়।
হোয়াইট শার্ক'রা তিমির চর্বি যুক্ত মাংসের জন্য পাগল,
যা তাদের আহারের মুখ্য একটা অংশ।
যখন বিশাল হোয়াইট শার্ক এর পেট ভরে যায়,
ব্লু শার্ক এর মত ছোটখাট শার্কগুলো মৃতদেহে তাদের অন্বেষণ চালায়।
মৃতদেহ থেকে যত বিস্তীর্ণ ভাবে তৈল ছড়িয়ে পড়ে,
তত বেশি ব্লু শার্ক আসতে থাকে।
কয়েকদিনের মধ্যেই এই দেহে মাংসের কোন অস্তিত্ব থাকবে না।
তৈলের শুন্যতার কারনে যখন আর এটি ভেসে থাকতে পারবেনা,
জলের গভীরে তা তলিয়ে যাবে।
ব্লু শার্কটি তার সদ্য পূর্ন সংরক্ষিত চর্বির মাধ্যমে
এখন আগামী দুই মাস কিছু না খেয়েই টিকে থাকতে পারবে।
খোলা সাগরের প্রায় অর্ধেক প্রাণীই স্রোত এর মাধ্যমেই চালিত হয়।
জেলিফিস সাগর অতিক্রম করতে করতে
যা পায় তা'ই কর্ষিকার সাহায্যে জট পাকিয়ে খেয়ে নেয়।
এদের কোনটা এক মিটার পর্যন্ত লম্বা হয়, কোনটা দুই মিটারও ছাড়িয়ে যায়।
আর সৌভাগ্যক্রমে তারা যখন
প্লাঙ্কটনে ভরপুর কোন অঞ্চলের দিশা পায়,
তাদের সংখ্যার পরিমান বহু মাত্রায় বৃদ্ধি পায়।
সবচাইতে সার্থক কৌশল হচ্ছে
এই গ্রহের সবচেয়ে সাধারণ জীবন সংগঠন হচ্ছে জেলি ফিসের।
কিন্তু জেলি ফিস আর তাদের মত অন্যান্য প্রাণীদের মধ্যে,
আরো জটিল প্রাণীও বিদ্যমান।
পর্তুগিজ ম্যান-ও-ওয়ার।
গ্যাস ভরা থলের সাহায্যে ভেসে থাকে সে।
লম্বা খাড়া ঝিল্লীর মাধ্যমে ছাপিয়ে উঠে উপরে।
এটাকে পালের মত ব্যবহার করে,
স্রোতের মধ্যদিয়ে সে তার গতিপথ ঠিক রাখে।
তার নিচে সুতার মত প্রশাখাগুলোর কোন কোনটা 30 মিটার পর্যন্ত লম্বা হয়।
এদের প্রত্যেকটাই হাজার হাজার যন্ত্রণাদায়ক সুচালো কোষ দিয়ে সুসজ্জিত থাকে।
একটা একক কর্ষিকা অনায়েসে একটা মাছ মারতে পারে, বিশেষ ক্ষেত্রে একটা মানুষও।
কিন্তু সে তার প্রাণঘাতী কর্ষিকাগুলো নিয়ে ওৎ পেতে থাকে,
যেগুলো হুল ফোটানোর মাধ্যমে তার খাবার যোগায়।
যতক্ষন মাছটির প্রতিরোধ ক্ষমতা বিদ্যমান আছে,
ততক্ষন তাকে অবশ্যই অনেক সতর্ক থাকতে হবে।
অধিকাংশ মাছের কপাল খারাপই থাকে।
একটা কর্ষিকা একটা মাছকে আঁকড়ে ফেলেছে, আর তাকে নিজের দিকে গুটিয়ে নিচ্ছে।
মাছটি ইতিমধ্যে প্যারালাইজড হয়ে গেছে।
বিশেষ বলিষ্ঠ কর্ষিকা গুলো শিকারকে অন্যদের কাছে স্থানান্তর করে
যারা শক্তিশালী ক্যামিকেল এর মাধ্যমে শিকারকে তরল বানিয়ে হজম করে নেয়।
অবশেষে যা বাকি থাকে....
তা হচ্ছে কিছু আঁশযুক্ত উচ্ছিষ্ট।
এই পেটুক ম্যান-ও-ওয়ার দিনে ১০০ এর উপরে ছোট মাছ শিকার করে থাকে।
অধিকাংশ ক্ষেত্রে এই বিশাল নীল অঞ্চল নিতান্তই সাধারণ...
স্থল থেকে বিচ্ছিন্ন এক জায়গা যেখানে শুধু বাতাসের আনাগোনা আছে।
কিন্তু উপরিতলের নীচে সারিবদ্ধ ভাবে সাজানো বিশাল সব পাহাড়,
গভীর সব খাদ আর অসংখ্য আগ্নেয়গিরি
এই অঞ্চলকে বৈশিষ্টপূর্ন করে তুলেছে, যা সব সময়ই লোক চক্ষুর আড়ালে থাকে।
বিশদভাবে আমরা শুধু এটুকু জানার চেষ্টা করেছি
যে এসব বৈশিষ্ট্যকে এই এলাকার বাসিন্দারা কীভাবে কাজে লাগায়।
একাকী এই হোয়েল শার্কটি একটি বিশেষ যাত্রায় রয়েছে।
মহিলা এই শার্কটির ওজন ২০ টনের উপরে, আর লম্বায় একটা ছোটখাট এয়ার ক্রাফট এর সমান।
অধিকাংশ শার্কের মত এরা ডিম না দিয়ে বাচ্চা প্রসব করে থাকে।
সে তার স্ফীত পেটে ৩০০ পর্যন্ত বাচ্চা ধারণে সক্ষম।
সম্ভবত সে'ই হচ্ছে সমুদ্রের সবচাইতে বড় মাছ,
কিন্তু কোথায় তারা বাচ্চা প্রসব করে সেই স্থানটি সনাক্ত করা আজো সম্ভব হয়নি।
যেভাবেই হোক, আজ সেই রহস্য উন্মোচনে আমরা হয়তো একটা ধাপ অগ্রসর হতে পেরেছি।
আমরা এখন জানি, হোয়েল শার্কের বিশাল একটা সংখ্যা
বছরের নির্দিষ্ট একটা সময়ে, গ্যালাপাগোস আইল্যান্ডে সমবেত হয়।
এখানে তারা ক্ষুদ্র একটা দ্বীপের চারপাশে জড়ো হয়
যা গভীর জল ফুঁড়ে সহসা বেরিয়ে এসেছে।
এর নাম ডারউইন আইল্যান্ড।
এখানকার ঘূর্ণি স্রোত গভীর তলানি থেকে পুষ্টিকর সব জিনিস তুলে এনে
জলকে এত সমৃদ্ধ করে, যাতে আকৃষ্ট হয়ে
অসংখ্য মাছ দূরদূরান্ত থেকে এখানে এসে জড়ো হয়।
হাজার হাজার হাতুড়ি মাথার শার্কও এখানে সমবেত হয়েছে।
আর তাদের অধিকাংশই মহিলা।
সম্ভবত তারাও বংশ বৃদ্ধির জন্যই এখানে এসেছে।
হোয়েল শার্করা এখানে এক অসাধারণ অভ্যর্থনা পায়।
তিন মিটার লম্বা সিল্কি শার্করা,
তার রুক্ষ চামড়ায় আছড়ে পরে...
তাদের গায়ের পরজীবী প্রাণীগুলোকে সম্ভবত ঘষে ঘষে তুলে ফেলতে চায় তারা।
এই শার্কগুলো সদ্য জন্মানো বাচ্চাদের জন্য হুমকি হয়ে দাঁড়াতে পারে।
হয়তো, তাদের এড়িয়ে যেতেই,
হোয়েল শার্ক আরো গভীর জলে ডুব দেয়...
প্রায় ৬০০ মিটার নিচে।
আর সেখানেই সে হয়তো তার বাচ্চাগুলো প্রসব করে।
এই বিশাল গভীরতায়,
উপরের জলের শিকারী হতে অনেক দূরে,
আর খাবারের প্রাচুর্যতায়,
তার শিশুরা সবার আড়ালে বড় হয়ে উঠতে পারবে।
এটা সত্য যে, কেউ কোনদিন,
এই গভীরতায় কোন বাচ্চাকে দেখতে পায়নি।
কিন্তু মূল বিষয় হচ্ছে শত শত প্রত্যাশী হোয়েল শার্ক
প্রতিবছরই এখানে জড়ো হয়,
যা দৃঢ় ভাবেই প্রমান করে, যে এখানেই কোথাও
সাগরের সবচাইতে বড় মাছের শিশু আশ্রমটি অবস্থান করছে।
প্রায় ৩০ হাজার বড় মাপের বিভিন্ন আইল্যান্ড
পৃথিবীর সকল সমুদ্রের মাঝে ছড়িয়ে ছিটিয়ে আছে।
তাদের মাঝেই একটি হচ্ছে দক্ষিণ জর্জিয়া...
তাদের জন্য একটা আদর্শ বাসস্থান
যারা বাধ্য হয়ে স্থলে আসে, বংশ বৃদ্ধির জন্য।
দীর্ঘ পথ ভ্রমন করা একটা আলবাট্রস।
সম্ভবত সে দীর্ঘ একটা বছর একটানা সমুদ্রেই কাটিয়েছে।
খাদ্যের খোঁজে ঘুরে বেড়িয়েছে সে,
সাড়ে তিন মিটারের ডানায় ভর করে,
যা, যে কোন পাখিদের মধ্যে সবচাইতে দীর্ঘ ডানা।
পুরো পৃথিবীর ১৬,০০০ পর্যটক পাখি
দক্ষিণ জর্জিয়ায় বাসা বাঁধে,
আর প্রায় হাফ ডজন বাস করে অন্যান্য ছোটখাটো আইল্যান্ডগুলোয়
যাদের অবস্থান দক্ষিণাঞ্চলের সাগরে।
এখন বসন্ত, আর এই পাখিটা ফিরে আসছে
তার পুরোনো সেই আবাসস্থলে।
তার সারা জীবনের সঙ্গীটা ইতিমধ্যে এসে গেছে।
দক্ষিণ জর্জিয়ায়,
প্রতিটা পাখিই সারা জীবন একটা নির্দিষ্ট পাখির সঙ্গী হয়ে থাকে,
জীবনের শেষ দিকে, ৩০ বছর পরেও যা তাদের মিলনে প্রকাশমান,
এটাই তাদের শাবকের জন্য এক অসাধারণ
আর সুন্দর জীবনের সূচনা রচনা করবে।
বাচ্চাটার বয়স এখন কয়েক সপ্তাহ হবে,
কিন্তু তার উষ্ণ রাখার পশম গুলো এখনো বহাল রয়েছে।
বাচ্চাটার নিয়মিত মাছ আর স্কুইড এর প্রয়োজন হবে।
খোলা সাগরে খাবার অনেকটা দুর্লভ,
বাবা মা দুজনকেই হাজার মাইল ঘুরে বেড়াতে হবে
শুধু মাত্র একটা বাচ্চার পর্যাপ্ত খাবারের জন্য।
এন্টারটিকার পুরোটা শীত জুড়ে বয়স্ক বাবা মায়ের কঠিন পরিশ্রম চলে
তাদের বাচ্চাটাকে স্বাস্থ্যবান বড় আর শক্তিশালী করে তোলবার জন্য।
প্রায় ১৩০ দিন পর,
শাবকটির পুরোনো পশম এর জায়গায় উড়বার উপযোগী পালক গজাতে থাকে।
অবশেষে ডিম ফোটার নয় মাস পর,
বাচ্চাটা এখন প্রস্থানের জন্য প্রস্তুত।
সম্প্রতি কয়েক বছরে তারা যত বাচ্চা লালন করেছে,
তাদের মধ্যে সৌভাগ্যবানরাই টিকে থাকার সর্বোচ্চ সুযোগটা পায়।
কিন্তু এটাই তাদের শেষ প্রতিপালন।
প্রবীণ বাবা মায়েরা কঠিন পরিশ্রম সামলে নিতে পারেনা।
শীঘ্রই তারাও এই আইল্যান্ড ছেড়ে যাবে, আর তাদের দেখাও যাবে না কোনদিন।
খোলা সাগরে টিকে থাকতে গিয়ে
প্রত্যেক প্রাণীকেই সর্বোচ্চ সহ্য সীমার পরীক্ষা দিতে হয়...
কিন্তু বর্তমানে তারা এক নতুন হুমকির মুখে পড়েছে।
প্লাস্টিক।
মাত্র ১০০ বছর আগে,
আমরা বিস্ময়কর এক উপাদান উদ্ভাবন করেছিলাম,
যাকে যে কোন আকৃতি দেয়া যায়,
আর এটাকে স্থায়ী ভাবে টেকসই করতে গিয়ে আমরা আরো ভোগান্তি ডেকে এনেছি,
এটি হয়েছে অপচনশীল আর বস্তুত অবিনশ্বর।
এখন, প্রতি বছর আমরা
৮ মিলিয়ন টন প্লাস্টিক নিষ্কাশনের নামে সাগরে খালাস করি।
আর এগুলো অসংখ্য সামুদ্রিক প্রাণীকে জটে জড়িয়ে ফেলে আর প্রাণ কেড়ে নেয়।
কিন্তু এর কারনে আরো সুদূর প্রসারী প্রভাব পড়তে পারে।
পাইলট হোয়েলের একটা দল।
সবসময় তারা একসাথেই থাকে,
পুরো সাগরে সবচাইতে দৃঢ় বন্ধন যুক্ত পরিবার।
আজকাল অন্য সব জায়গার মতোই, ইউরোপ থেকে দূরে, আটলান্টিকেও-
প্লাস্টিকের সাথেই সাগরে জীবন কাটাতে হয় তাদের।
একটা মা, তার বাচ্চাকে আঁকড়ে আছে।
বাচ্চাটা মৃত।
বাচ্চাটাকে হারাতে সে একদমই রাজি না,
তাই অনেক দিন ধরেই সে মৃত বাচ্চাটাকে বহন করে চলেছে।
প্লাস্টিক যেভাবে ছড়িয়ে পড়ছে,
তার সাথে ছড়াচ্ছে মাত্রাহীন দূষণ,
আর অসংখ্য সামুদ্রিক প্রাণী তা গ্রাস করে নিচ্ছে।
তাদের মত শীর্ষ শিকারীরাও,
বিষাক্ত ক্যামিকেল এর মারাত্মক শিকার হতে পারে..…
আর প্লাস্টিক হতে পারে এই সমস্যার অন্যতম একটা অংশ।
হতে পারে বাচ্চাটার মৃত্যু হয়েছে খাদ্যে বিষ ক্রিয়ার দরুন,
মায়ের দূষিত দুধ এর কারনেই।
পাইলট হোয়েলের মস্তিষ্ক অনেক বড়।
নিশ্চিত ভাবেই তারা আবেগ অনুভব করতে সক্ষম।
বড়দের আচরণ উপলদ্ধি করে,
মৃত বাচ্চার বেদনা পুরো পরিবারেই ছড়িয়ে পড়েছে।
যতদিন পর্যন্ত সাগরগুলোতে প্লাস্টিক
আর ইন্ডাস্ট্রিয়াল দূষণের মাত্রা হ্রাস না পাচ্ছে,
আগত শ্বাশত কাল ধরে সামুদ্রিক জীবন এসবের কারনে বিপর্যস্ত হতেই থাকবে।
বিশাল নীল অঞ্চলের প্রাণীরা সম্ভবত
গ্রহের অন্যান্য প্রাণীকুল থেকে অনেক দূরে থাকে।
কিন্তু এখন মনে হচ্ছে, ততটাও নিরাপদ দূরত্বে নয়,
আমরা তাদের জগতের যে হাল করছি, তা থেকে রক্ষা পেতে এ দূরত্ব কিছুই না।
ভাবানুবাদ: কুশল ০১৯১৮১১০০৯৯ www.facebook.com/dhup.chaya.161 Our group on facebook: Bangla Subtitle